पाएं अपने शहर की ताज़ा ख़बरें और फ्री ई-पेपरडाउनलोड करें
सिंधी कॉलोनी क्षेत्र में पानी की समस्या होने पर आक्रोशित लोग शनिवार सुबह निगम आयुक्त के बंगले पर पहुंच गए। क्षेत्र के पूर्व पार्षद विक्रम सहजवानी के साथ अधिक संख्या में लोग गेट से प्रवेश कर परिसर में आ गए।
यह देख आयुक्त हिमांशु भट्ट नाराज हो गए। उन्होंने कहा समस्या है तो उसका निराकरण करेंगे। लेकिन इस तरह भीड़ ठीक नहीं है। वीडियो बनाते हुए उन्होंने कहा कि सिर्फ पांच लोग ही यहां बात करने के लिए रहें, बाकी बाहर जाए।
नियमों का उल्लंघन करेंगे तो केस दर्ज कराएंगे। आयुक्त की बात सुन लोग गेट से बाहर हो गए। वहीं विक्रम सहजवानी, मुकेश चंचलानी, अमित वेणानी, विनोद गोस्वामी ने निगम आयुक्त को अपने क्षेत्र की समस्या बताई। उन्होंने कहा लंबे समय से लोग पानी की समस्या का सामना कर रहे हैं।
जिस दिन पाइप लाइन फूटती है, उस दिन तो समस्या का कारण पता रहता है लेकिन पानी होने के बावजूद क्षेत्र में सप्लाई नहीं होना चिंताजनक है। इस समस्या का जल्दी निराकरण किया जाना चाहिए। लोगों की बात सुन आयुक्त ने लाइनों को चेक करवाने और किसी तरह की समस्या होने पर सुधार कराने का आश्वासन दिया।
उन्होंने कहा समस्या पुरानी है तो इसका निराकरण करने में भी थोड़ा समय लगेगा। आयुक्त के आश्वासन के बाद लोग वापस चले गए। इसके बाद दोपहर में सिंधी कॉलोनी क्षेत्र में कुछ स्थानों पर पाइप लाइन की सफाई कराने के लिए निगम कर्मचारियों से गड्ढे खोदे। संबंधित स्थानों पर लाइन खोलकर सफाई कराई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn